**Dopravný podnik Bratislava, akciová spoločnosť**

ako Kupujúci

a

**[doplniť]**

ako Predávajúci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO RÁMCOVÁ DOHODA NA DODANIE TOVARU (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva - CTO, kontaktná osoba pre technické veci: Ing. Michal Jambrich, telefón: + 421 (0)2 5950 2550, e-mail: [jambrich.michal@dpb.sk](mailto:jambrich.michal@dpb.sk), kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: [jarabicova.andrea@dpb.sk](mailto:jarabicova.andrea@dpb.sk) (ďalej len „**Kupujúci**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Predávajúci**”) na druhej strane.

**Vzhľadom k tomu, že:**

1. Kupujúci má záujem o dodanie tovaru – pohonnej hmoty pre prevádzkové potreby vozidiel MHD, za účelom čoho realizoval verejné obstarávanie na predmet zákazky „**Nákup pohonných hmôt pre potreby DPB, a. s.“** s príslušným označením „***DNS Nákup pohonných hmôt pre potreby DPB, a. s.* [doplniť]/2022*“*** prostredníctvom dynamického nákupného systému v súlade s ustanoveniami § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Predávajúci sa stal úspešným uchádzačom verejného obstarávania na predmet zákazky „**Nákup pohonných hmôt pre potreby DPB, a. s.“** s príslušným označením **„*****DNS Nákup pohonných hmôt pre potreby DPB, a. s.* [doplniť]/2022“** a splnil požiadavky na predmet zákazky a podmienky účasti stanovené v súťažných podkladoch a ich prílohách, bližšie špecifikovaných vo Výzve na predkladanie ponúk zverejnenej dňa [doplniť] a
3. Zmluvné strany majú záujem upraviť si vzájomné práva a povinnosti súvisiace s dodávaním tovaru – pohonnej hmoty;

**DOHODLO sa nasledovné**:

1. **Definície a interpretácia zmluvných ustanovení**
   1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cenový protokol** znamená cenový protokol potvrdzujúci Kúpnu cenu za Tovar prevzatý Kupujúcim počas príslušného kalendárneho týždňa, ktorý bol Zmluvnými stranami vyhotovený za podmienok stanových podľa článku 4 bod 4.2 Zmluvy;
3. **Čerpacia stanica** znamená akákoľvek a každá čerpacia stanica Kupujúceho, a to najmä čerpacia stanica Kupujúceho, ktorá sa nachádza vo vozovni: (i) Trnávka – Jurajov dvor – juh pozostávajúca z 3 (troch) ležatých, valcových, jednoplášťových nádrží s celkovým objemom 132 m3, pričom objem 1 (jednej) nádrže je 32 m3 a ďalšie 2 (dve) nádrže majú objem po 50 m3, (ii) Petržalka – Lúky VIII pozostávajúca z 1 (jednej) podzemnej dvojplášťovej, dvojkomorovej nádrže o objeme 50 m3, pričom 42 m3 je určených pre uloženie Tovaru, 8 m3 je havarijná komora a 1 (jednej) nadzemnej nádrže o objeme 10 m3, (iii) Trnávka – Jurajov dvor – sever pozostávajúca z 2 (dvoch) ležatých, valcových, jednoplášťových nádrží s celkovým objemom 80 m3, pričom objem 1 (jednej) nádrže je 40 m3 a (iv) Vozovňa Krasňany pozostávajúca z 1 (jednej) ležatej, valcovej, jednoplášťovej nádrže s celkovým objemom 32 m3; prípadne iná čerpacia stanica Kupujúceho, ktorej zriadenie oznámil Kupujúci Predávajúcemu;
4. **Fixná zľava** znamená **[doplniť] EUR** bez DPHapredstavuje rozdiel Rozhodujúcej referenčnej ceny a Referenčnej kúpnej ceny zaokrúhlený na 4 (štyri) desatinné miesta; vypočítaný podľa nasledovného vzorca:

;

1. **Dodací list** znamená výdajný lístok z certifikovaného merača prietoku Tovaru z autocisterny do nádrže Čerpacej stanice potvrdzujúci množstvo Tovaru, ktoré Kupujúci prevzal od Predávajúceho;
2. **Kúpna cena** znamená kúpnu cenu za 1 (jeden) liter Tovaru bez DPH, ktorý v príslušnom kalendárnom týždni prevzal Kupujúci od Predávajúceho, vypočítanú podľa nasledovného vzorca:

;

pričom Kúpna cena je stanovená vrátane príslušnej spotrebnej dane, poplatku na nakladanie s núdzovými zásobami ropy a vybraných ropných výrobkov a akýchkoľvek a všetkých nákladov súvisiacich s dodaním Tovaru a jeho stočením do nádrže Čerpacej stanice;

1. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
2. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
3. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
4. **Referenčná cena** znamená cenu za 1 (jeden) liter Tovaru, ktorá je zverejnená na internetovej stránke Štatistického úradu Slovenskej republiky na webovom sídle: [www.statistics.sk](http://www.statistics.sk) pod názvom „Priemerné ceny pohonných látok v SR (týždenné)“ bez DPH; alebo inú porovnateľnú cenu za 1 (jeden) liter Tovaru bez DPH, ktorá je zverejnená na webovom sídle určenom Kupujúcim, v prípade, ak sa cena za 1 (jeden) liter Tovaru, ktorá je zverejnená na internetovej stránke Štatistického úradu Slovenskej republiky na webovom sídle: [www.statistics.sk](http://www.statistics.sk) pod názvom „Priemerné ceny pohonných látok v SR (týždenné)“ prestane zverejňovať;

1. **Referenčná kúpna cena** znamená cenu ponúknutú Predávajúcim za 1 (jeden) liter Tovaru vo výške [doplniť] EUR bez DPH, ktorá je výsledkom verejného obstarávania vyhláseného Kupujúcim na predmet zákazky „Nákup pohonných hmôt pre potreby DPB, a. s.“ s príslušným označením „DNS Nákup pohonných hmôt pre potreby DPB, a. s***.*** [doplniť]/2022“;
2. **Rozhodujúca referenčná cena** znamená naposledy zverejnenú Referenčnú cenu ku dňu predkladania ponúk v rámci verejného obstarávania vyhláseného Kupujúcim na predmet zákazky „Nákup pohonných hmôt pre potreby DPB, a. s“ s príslušným označením „DNS Nákup pohonných hmôt pre potreby DPB, a. s***.*** [doplniť]/2022“ na internetovej stránke Štatistického úradu Slovenskej republiky na webovom sídle: [www.statistics.sk](http://www.statistics.sk) pod názvom „Priemerné ceny pohonných látok v SR (týždenné)“;
3. **Tovar** znamená motorová nafta bližšie špecifikovaná v Prílohe 1 Zmluvy;
4. **Zákon o dani z pridanej hodnoty** znamená zákon č. 222/2004 Z. z. o dani z pridanej hodnoty v znení neskorších predpisov;
5. **Zákon o verejnom obstarávaní** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
6. **Subdodávateľ** znamená fyzická alebo právnická osoba uvedená v zmluve uzatvorenej medzi Predávajúcim a Subdodávateľom, ktorá je poverená dodaním časti Tovaru, pričom zoznam Subdodávateľov je uvedený v Prílohe 2 Zmluvy;
7. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>; a
8. **Zmluvná strana** znamená Kupujúci a/alebo Predávajúci.
   1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
   2. V Zmluve, ak z kontextu nevyplýva iný zámer,
      1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
      2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
      3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah, pričom nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
      4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy;
      5. príslušná Referenčná cena znamená Referenčnú cenu, ktorá sa vzťahuje na príslušný kalendárny týždeň, počas ktorého Kupujúci prevzal Tovar od Predávajúceho; a
      6. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
9. **Predmet Zmluvy**
10. Predmetom Zmluvy je záväzok:
11. Predávajúceho dodať Tovar Kupujúcemu; a
12. Kupujúceho prevziať Tovar od Predávajúceho a zaplatiť mu Kúpnu cenu;

a to za podmienok stanovených Zmluvou.

1. Predávajúci je povinný dodať Tovar v kvalite stanovenej podľa Prílohy 1 Zmluvy.
2. Predpokladané celkové množstvo Tovaru, ktoré by mal Predávajúci dodať Kupujúcemu počas trvania Zmluvy je [doplniť] litrov, resp. [doplniť] litrov za dobu účinnosti Zmluvy. Kupujúci však nemá povinnosť prevziať Tovar od Predávajúceho v tomto množstve a je oprávnený prevziať aj menšie množstvo Tovaru ako je uvedené v predchádzajúcej vete tohto bodu Zmluvy, a to bez možnosti vyvodenia akéhokoľvek nároku zo strany Predávajúceho voči Kupujúcemu. Kupujúci ďalej nie je ani povinný prevziať od Predávajúceho akékoľvek minimálne množstvo Tovaru.
3. Kupujúci si vyhradzuje právo vyčerpať finančný objem určený na zaplatenie Kúpnej ceny maximálne do výšky [doplniť] EUR (slovom: [doplniť] eur) bez DPH. Uvedený finančný objem je predpokladaný a Kupujúci nie je povinný ho celý vyčerpať.
4. Zmluvné strany sa vzájomne zaväzujú poskytovať si všetku potrebnú súčinnosť na plnenie svojich záväzkov zo Zmluvy.
5. **podmienky dodania tovaru**
   1. Dodanie Tovaru bude zabezpečené na základe písomnej objednávky Kupujúceho podľa jeho aktuálnych potrieb. Objednávka bude písomná a bude obsahovať najmä označenie Kupujúceho, požadované množstvo Tovaru, termín dodania Tovaru a určenie miesta dodania Tovaru. V prípade, ak objednávka neobsahuje požadované údaje, Predávajúci je povinný bezodkladne na to upozorniť Kupujúceho. Objednávku Kupujúci zašle v Pracovný deň v doobedňajších hodinách elektronickou poštou na emailovú adresu kontaktnej osoby Predávajúceho, ktorú na tento účel oznámi Predávajúci Kupujúcemu a Predávajúci obratom, najneskôr však v daný Pracovný deň v popoludňajších hodinách, objednávku potvrdí elektronickou poštou na emailovú adresu kontaktnej osoby Kupujúceho, ktorú na tento účel oznámi Kupujúci Predávajúcemu. V prípade, ak Predávajúci doručenú objednávku nepotvrdí v lehote podľa predchádzajúcej vety, objednávka sa po uplynutí lehoty podľa predchádzajúcej vety automaticky považuje za potvrdenú. Odoslaná a potvrdená objednávka je záväzná a Zmluvné strany sú ňou viazané.
   2. Predávajúci je povinný dodať Tovar Kupujúcemu v množstve podľa objednávky, na miesto dodania Tovaru podľa tohto článku bod 3.3 Zmluvy a v dodacej lehote najneskôr do 24 (dvadsaťštyri) hodín, resp. v prípade mimoriadnej situácie v dodacej lehote najneskôr do 8 (osem) hodín, od okamihu potvrdenia objednávky, pokiaľ nebude v objednávke uvedený iný termín dodania, alebo pokiaľ sa Zmluvné strany nedohodnú inak.
   3. Miestom dodania Tovaru je v objednávke uvedená nádrž Čerpacej stanice v dodacej parite CPT (Carriage Paid To) podľa INCOTERMS 2010.
   4. Kupujúci si vyhradzuje právo prevziať Tovar od Predávajúceho v čase od 06:30 do 13:30 hod., pričom čas dodania Tovaru si Zmluvné strany vopred dohodnú. Mimo vyššie uvedeného času môže Predávajúci dodať Tovar len s výslovným súhlasom Kupujúceho.
   5. Za dodaný Tovar sa považuje Tovar, ktorý bol Predávajúcim dodaný priamo do nádrže Čerpacej stanice a jeho prevzatie potvrdil Kupujúci v Dodacom liste.
   6. Predávajúci je povinný odovzdať Kupujúcemu spolu s Tovarom aj doklady potrebné na jeho prevzatie, a to najmä:
      * + 1. kópiu objednávky;
          2. Dodací list; a
          3. analýzny list, resp. certifikát Tovaru.
   7. V prípade, ak Kupujúci pri preberaní Tovaru podľa tohto článku bod 3.4 Zmluvy zistí, že dodávaný Tovar má zjavné vady, Kupujúci je oprávnený odmietnuť prevzatie Tovaru.
   8. Kupujúci prehlasuje, že Čerpacie stanice sú funkčné, umožňujú plnenie predmetu Zmluvy, tvoria uzatvorený celok a vyhovujú požiadavkám podľa osobitných predpisov a technických noriem.
   9. Predávajúci je povinný vykonať také opatrenia, aby mohol Kupujúci podľa príslušných osobitných predpisov zabezpečiť čistenie a odkaľovanie nádrží Čerpacích staníc; Kupujúci bude o zámere vykonať čistenie a odkaľovanie nádrží Čerpacích staníc Predávajúceho vopred informovať.
   10. Predávajúci nesmie svojou činnosťou obmedziť prevádzku Kupujúceho. Za obmedzenie prevádzky Kupujúceho sa nebude považovať vstup a státie autocisterny, prostredníctvom ktorej sa zabezpečuje dodanie Tovaru do nádrže Čerpacej stanice.
   11. Predávajúci je povinný oboznámiť fyzické osoby, ktoré zabezpečujú dodávanie Tovaru Kupujúcemu, so všetkými osobitnými predpismi súvisiacimi s bezpečnosťou a ochranou zdravia pri práci. Predávajúci zodpovedá za bezpečnosť a ochranu zdravia týchto fyzických osôb.
6. **KÚPNA CENA A PLATOBNÉ PODMIENKY**
7. Kupujúci je povinný za prevzatý Tovar zaplatiť Predávajúcemu Kúpnu cenu.
8. Za účelom potvrdenia správnosti Kúpnej ceny za Tovar prevzatý Kupujúcim v príslušnom kalendárnom týždni, Predávajúci e-mailom oznámi Kupujúcemu v súlade s podmienkami Zmluvy dohodnutú Kúpnu cenu. Kupujúci následne bezodkladne e-mailom oznámi Predávajúcemu jej odsúhlasenie alebo neodsúhlasenie. Kupujúcim odsúhlasená Kúpna cena predstavuje Cenový protokol.
9. Právo na zaplatenie Kúpnej ceny vzniká Predávajúcemu riadnym a včasným dodaním Tovaru bez vád, ktorý bol Kupujúcim prevzatý v súlade s jednotlivou objednávkou a príslušnými osobitnými predpismi a technickými normami. Predávajúci je oprávnený po zverejnení príslušnej Referenčnej ceny vystaviť na základe Dodacieho listu Kupujúcemu faktúru na Kúpnu cenu za dodaný Tovar, ktorú Predávajúci spolu s kópiu príslušnej objednávky a Dodacieho listu doručí Kupujúcemu.
10. Pri DPH sa bude postupovať podľa platných právnych predpisov.
11. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je zmluva evidovaná Kupujúcim prípade, ak faktúra nebude spĺňať tieto náležitosti a náležitosti podľa tohto článku bod 4.3 Zmluvy je Kupujúci oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti začína plynúť okamihom doručenia opravenej faktúry Kupujúcemu.
12. Faktúra je splatná do 60 (šesťdesiat) dní po jej doručení. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Zaplatením faktúry sa rozumie deň odpísania fakturovanej sumy z bankového účtu Kupujúceho.
13. **NADOBUDNUTIE VLASTNÍCKEHO PRÁVA A PRECHOD NEBEZPEČENSTVA ŠKODY**
14. Vlastnícke právo k Tovaru a nebezpečenstvo škody na Tovare prechádza na Kupujúceho okamihom riadneho prevzatia Tovaru bez výhrad podľa článku 3 bod 3.5 Zmluvy, ak nedošlo zo strany Kupujúceho k odmietnutiu prevzatia Tovaru podľa článku 3 bod 3.7 Zmluvy. V prípade odmietnutia prevzatia Tovaru zo strany Kupujúceho podľa článku 3 bod 3.7 Zmluvy zostáva Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať Tovar od Predávajúceho.
15. **ZODPOVEDNOSŤ ZA VADY TOVARU, ZÁRUKA ZA AKOSŤ, REKLAMÁCIE**
16. Predávajúci preberá záruku za to, že Tovar má v dobe dodania do nádrží Čerpacích staníc zmluvne dohodnuté vlastnosti podľa článku 2 bodu 2.2 Zmluvy, že zodpovedá technickým normám a osobitným predpisom, a že nemá také vady, ktoré by bránili jeho využitiu na bežný, alebo zmluvne dohodnutý účel. Predávajúci taktiež preberá záruku za to, že Tovar počas celej doby trvania Zmluvy bude mať vlastnosti stanovené Zmluvou a príslušnými osobitnými predpismi a technickými normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
17. Predávajúci preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
18. Reklamáciu a jej špecifikáciu uplatní Kupujúci voči Predávajúceho písomne ihneď po zistení, že dodaný Tovar vykazuje vady nekvality.
19. Prípadné reklamácie skrytých vád alebo vád zistených až pri používaní Tovaru je Kupujúci povinný písomne uplatniť voči Predávajúcemu bezodkladne od ich zistenia. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Predávajúceho uvedenú v záhlaví Zmluvy, alebo na inú písomne oznámenú adresu, pričom Kupujúci uvedie dôvod reklamácie.
20. Reklamáciu posúdia spoločne zástupcovia Zmluvných strán, pričom Predávajúci najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Predávajúci v tejto lehote nevyjadrí, Kupujúci bude považovať reklamáciu za uznanú. V prípade uznanej reklamácie sa Predávajúci zaväzuje vadné plnenie odstrániť na vlastné náklady do 5 (piatich) Pracovných dní od uznania reklamácie.
21. V prípade sporu o zodpovednosť za vadu sa Predávajúci zaväzuje vadné plnenie vysporiadať na vlastné náklady v lehote podľa tohto článku bodu 6.5 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu. Pokiaľ Predávajúci nesplní svoju povinnosť odstrániť vadné plnenie v lehote podľa tohto článku bod 6.5 Zmluvy, je Kupujúci oprávnený toto vadné plnenie sám alebo pomocou tretej osoby odstrániť a Predávajúci je povinný uhradiť náklady na odstránenie vadného plnenia.
22. Kupujúci je oprávnený kedykoľvek si zabezpečiť na vlastné náklady vykonanie rozboru vzorky Tovaru dodávaného Predávajúcim, a to prostredníctvom akreditovaného skúšobného laboratória. V prípade, ak sa preukáže, že kvalita vzorky Tovaru nie je v súlade so Zmluvou, Predávajúci je povinný uhradiť Kupujúcemu ním preukázateľne vynaložené náklady súvisiace s rozborom vzorky Tovaru akreditovaným skúšobným laboratóriom. V prípade, ak sa preukáže, že kvalita vzorky Tovaru je v súlade so Zmluvou, Predávajúci je povinný uhradiť Kupujúcemu ním preukázateľne vynaložené náklady súvisiace s rozborom vzorky Tovaru akreditovaným skúšobným laboratóriom, pričom Predávajúci znáša náklady súvisiace s rozborom vzorky Tovaru akreditovaným skúšobným laboratóriom iba za 4 (štyri) takéto rozbory vzorky Tovaru vykonané akreditovaným skúšobným laboratóriom počas kalendárneho roka, ktorých výsledkom je preukázanie kvality vzorky Tovaru v súlade so Zmluvou.
23. Predávajúci nezodpovedá za chyby spôsobené dodržaním nevhodných pokynov zo strany Kupujúceho, ak na nevhodnosť týchto pokynov Predávajúci Kupujúceho písomne upozornil a Kupujúci na ich dodržaní aj napriek tomu trval. Predávajúci nezodpovedá Kupujúcemu za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Predávajúci nemohol odvrátiť alebo prekonať, ani ju v dobe vzniku predvídať.
24. Zodpovednosť za vady Tovaru sa ďalej spravuje príslušnými ustanoveniami Obchodného zákonníka.
25. V prípade, ak Predávajúci nedodá požadované množstvo Tovaru riadne a včas, Kupujúci je oprávnený zabezpečiť náhradné dodávky od iných dodávateľov. Predávajúci je povinný nahradiť Kupujúcemu akékoľvek a všetky náklady spojené s náhradnými dodávkami Tovaru od iných dodávateľov, vrátane rozdielu ceny, ktorú Kupujúci zaplatil dodávateľovi, oproti Kúpnej cene, ktorú by zaplatil Predávajúcemu za dodávku rovnakého množstva Tovaru na základe predmetnej objednávky.
26. **VYHLÁSENIA A ZÁRUKY**
27. Predávajúci vyhlasuje a ubezpečuje Kupujúceho, že ku dňu podpisu Zmluvy Predávajúcim:

1. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu;
5. je viazaný svojou ponukou zo dňa [doplniť], a spĺňa podmienky stanovené v Oznámení o vyhlásení verejného obstarávania v bode A) Zmluvy, požiadavky na predmet zákazky, podmienky účasti a požiadavky uvedené v súťažných podkladoch a ich prílohách a aj požiadavky formulované vo Výzve na predkladanie ponúk uvedenej v bode B) Zmluvy; a
6. je zapísaný v Registri partnerov verejného sektora, pokiaľ sa na neho takáto povinnosť vzťahuje.
7. Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu:
8. je výlučným vlastníkom Tovaru;
9. Tovar nie je zaťažený žiadnym záložným, zádržným ani predkupným právom;
10. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
11. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
12. Tovar je funkčný, nepoškodený a nachádza sa v stave umožňujúcom jeho užívanie na obvyklý účel;
13. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
14. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;
15. neexistujú právne a faktické prekážky, ktoré by znemožňovali užívanie Tovaru;
16. oboznámil Kupujúceho so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
17. Tovar nemá žiadne vady, na ktoré by mal Kupujúceho osobitne upozorniť; a
18. odovzdáva Kupujúcemu spolu s Tovarom všetky doklady vzťahujúce sa k Tovaru.
19. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedené v tomto článku, v bodoch 7.1 a 7.2 Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za skutočnosti, ktoré si vymienil.
20. Pokiaľ sa preukáže, že ktorékoľvek z vyhlásení Predávajúceho uvedených v tomto článku bode 7.1 a bode 7.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu v dôsledku skutočností, ktoré sú obsahom tohto vyhlásenia.
21. Kupujúci vyhlasuje a ubezpečuje Predávajúceho, že ku dňu podpisu Zmluvy Kupujúcim:
22. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
23. osoby konajúce za Kupujúceho sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
24. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru, a riadne plní všetky povinnosti, porušenie ktorých by mohlo viesť k jeho zrušeniu.
25. **SUBDODÁVATELIA**
26. Každá zmluva, na základe ktorej Predávajúci poverí tretiu stranu dodaním časti Tovaru sa považuje za zmluvu so Subdodávateľom. Predávajúci je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Kupujúceho. V písomnej žiadosti o udelenie súhlasu Kupujúceho je Predávajúci povinný uviesť časť Tovaru, ktorý by mal dodať Subdodávateľ a presnú identifikáciu Subdodávateľa. Kupujúci písomne upovedomí Predávajúceho o svojom rozhodnutí v lehote do 10 (desiatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
27. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy so Subdodávateľom a ani jej uzatvorenie nezbavuje Predávajúceho žiadneho z jeho záväzkov vyplývajúcich zo Zmluvy.
28. Ak Kupujúci zistí, že Subdodávateľ nie je schopný plniť si svoje záväzky, môže od Predávajúceho okamžite požadovať náhradu za tohto Subdodávateľa alebo aby Predávajúci sám začal dodávať časť Tovaru dodávaného týmto Subdodávateľom.
29. Časť Tovaru, ktorého dodaním poveril Predávajúci na základe zmluvného vzťahu Subdodávateľa, nesmie byť zverená Subdodávateľom tretej osobe.
30. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Kupujúceho sa považuje za podstatné porušenie Zmluvy a Kupujúci je oprávnený od Zmluvy odstúpiť. Predávajúci je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
31. **SANKCIE**
32. V prípade, ak Predávajúci nedodá Kupujúcemu Tovar do niektorej z nádrží Čerpacích staníc včas, Kupujúci je oprávnený uplatňovať si voči Predávajúcemu, a to samostatne za každú Čerpaciu stanicu, zmluvnú pokutu vo výške 3 000,- EUR (slovom: tritisíc eur) za každý deň omeškania Predávajúceho s dodaním Tovaru do nádrže Čerpacej stanice. Za nedodanie Tovaru podľa tohto bodu Zmluvy sa nebudú považovať také prípady, kedy Predávajúci bol pripravený Tovar dodať, avšak nemohol tak vykonať z dôvodov na strane Kupujúceho.
33. Pri preukázateľnom dodaní Tovaru, ktorý nie je v súlade s požiadavkami podľa článku 2 bod 2.2 Zmluvy, Kupujúci je oprávnený uplatniť si voči Predávajúcemu zmluvnú pokutu vo výške 0,2 % z finančného objemu Zmluvy podľa článku 2 bod 2.4 Zmluvy a zároveň je Kupujúci oprávnený uplatňovať si voči Predávajúcemu zmluvnú pokutu vo výške 0,025 % z finančného objemu Zmluvy podľa článku 2 bod 2.4 Zmluvy za každý deň, v ktorom sa v niektorej nádrži Čerpacej stanice nachádza Tovar, ktorý nie je v súlade s požiadavkami podľa článku 2 bod 2.2 Zmluvy.
34. V prípade dodania Tovaru, ktorý nie je v súlade s požiadavkami podľa článku 2 bod 2.2 Zmluvy, je Kupujúci oprávnený neuhradiť Kúpnu cenu za Tovar, ktorý nie je v súlade s požiadavkami podľa článku 2 bod 2.2 Zmluvy.
35. Pri poškodení motora vozidla, ktoré je vo vlastníctve alebo užívaní Kupujúceho, alebo iných súvisiacich náhradných dielov takéhoto vozidla z dôvodu dodania preukázateľne nekvalitného Tovaru, Kupujúci je oprávnený uplatňovať si voči Predávajúcemu zmluvnú pokutu vo výške 4 000,- EUR (slovom: štyritisíc eur) za každé poškodené vozidlo a cenu opravy motora a/alebo poškodených náhradných dielov vozidla Kupujúceho v plnej výške.
36. V prípade dodania Tovaru do nádrže Čerpacej stanice, ktorý nie je v súlade s požiadavkami podľa článku 2 bod 2.2 Zmluvy, Predávajúci je povinný na vlastné náklady bezodkladne vyprázdniť takúto nádrž Čerpacej stanice a dodať do nej Tovar, ktorý je v súlade s požiadavkami podľa článku 2 bod 2.2 Zmluvy; inak je Kupujúci oprávnený na náklady Predávajúceho zabezpečiť splnenie tejto povinnosti Predávajúceho. V prípade výskytu technických, prípadne organizačných problémov na strane Predávajúceho, ktoré mu neumožnia bezodkladne dodať nový Tovar podľa predchádzajúcej vety tohto bodu Zmluvy, Predávajúci zabezpečí náhradné dodanie Tovaru Kupujúcemu prostredníctvom čerpacích staníc určených Kupujúcim, ak sa Zmluvné strany nedohodnú inak. V prípade, ak Predávajúci zabezpečí náhradné dodanie Tovaru podľa predchádzajúcej vety tohto bodu Zmluvy, neuplatní sa zmluvná pokuta podľa tohto článku bodu 9.1 Zmluvy.
37. V prípade omeškania Predávajúceho s odstraňovaním vád plnenia podľa článku 6 bod 6.5 Zmluvy, Kupujúci je oprávnený uplatňovať si zmluvnú pokutu vo výške 0,05 % z celkovej Kúpnej ceny podľa príslušnej objednávky za každý deň omeškania.
38. V prípade, ak Predávajúci poruší povinnosti v zmysle Zmluvy, porušenie ktorých zároveň zakladá právo Kupujúceho odstúpiť od Zmluvy, Kupujúci má právo za porušenie týchto povinností požadovať od Predávajúceho zmluvnú pokutu vo výške 35 % z obchodovateľného objemu podľa článku 2 bod 2.4 Zmluvy. Tým nie je dotknuté právo Kupujúceho na náhradu škody.
39. Predávajúci je oprávnený uplatňovať si voči Kupujúcemu úrok z omeškania vo výške 0,022 % z nezaplatenej fakturovanej Kúpnej ceny za každý deň omeškania, ak je Kupujúci v omeškaní s úhradou fakturovanej Kúpnej ceny.
40. V prípade porušenia ktorejkoľvek z povinností týkajúcej sa Subdodávateľov alebo ich zmeny alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do Registra partnerov verejného sektora, má Kupujúci právo:
41. požadovať od Predávajúceho uhradenie zmluvnej pokuty vo výške 10 000 EUR (slovom: desaťtisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
42. odmietnuť plnenie, resp. vrátiť poskytnuté plnenie Subdodávateľom Predávajúcemu, ktorý nebol písomne schválený Kupujúcim podľa článku 8 bod 8.1 Zmluvy a /alebo článku 12 bod 12.9 Zmluvy.
43. Predávajúci sa zaväzuje zaplatiť Kupujúcemu zmluvnú pokutu podľa tohto článku bod 9.1 až 9.7 a /alebo 9.9 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Predávajúci zaväzuje uhradiť Kupujúcemu bezodkladne po výzve Kupujúceho, najneskôr však do 10 (desiatich) dní odo dňa doručenia výzvy Kupujúceho. Zaplatením zmluvnej pokuty nie je dotknutý nárok Kupujúceho na náhradu škody spôsobenej Predávajúcim.
44. Kupujúci má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Predávajúceho.
45. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
46. **KOMUNIKÁCIA ZMLUVNÝCH STRÁN**
47. Akákoľvek komunikácia medzi Zmluvnými stranami v súvislosti so Zmluvou bude vykonávaná prostredníctvom listu, e-mailu alebo telefonického spojenia a bude zaslaná na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
48. Akékoľvek oznámenie alebo iná formálna korešpondencia sa budú pre účely Zmluvy považovať za doručené:
49. v deň doručenia zásielky, ak bola zásielka doručená osobne alebo kuriérnou službou; alebo
50. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
51. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
52. **TRVANIE A ZÁNIK ZMLUVY**
53. Zmluva sa uzatvára na dobu určitú, a to na **6 (šesť) mesiacov** odo dňa účinnosti Zmluvy, alebo do vyčerpania obchodovateľného finančného objemu podľa článku 2 bod 2.4 Zmluvy, podľa toho, ktorá skutočnosť nastane skôr.
54. Zmluva môže byť ukončená aj skôr ako je uvedené v tomto článku bod 11.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku bod 11.4, 11.5, 11.6 a alebo 11.7 Zmluvy, jednostranným vypovedaním Zmluvy podľa tohto článku bod 11.12 Zmluvy, alebo písomnou dohodou Zmluvných strán podľa tohto článku bod 11.13 Zmluvy.
55. Odstúpiť od Zmluvy a požadovať od povinnej Zmluvnej strany náhradu škody môžu Zmluvné strany pri podstatnom porušení Zmluvy a v ostatných prípadoch uvedených v Zmluve alebo v Obchodnom zákonníku.
56. Za podstatné porušenie Zmluvy Kupujúci považuje prípady, ak Predávajúci:
57. dodá Kupujúcemu Tovar, ktorý nespĺňa požiadavky podľa Zmluvy, predovšetkým nespĺňa kvalitu podľa článku 2 bod 2.2 Zmluvy;
58. nedodá Tovar Kupujúcemu v dodacej lehote podľa článku 3 bod 3.2 Zmluvy;
59. nedodá Tovar za Kúpnu cenu uvedenú v Zmluve alebo nedodá tovar v požadovanom množstve podľa objednávky;
60. Predávajúci poruší ktorúkoľvek z povinností týkajúcej sa Subdodávateľov alebo ich zmeny podľa ZVO a/alebo podľa článku 8 Zmluvy alebo článku 12 bod 12.9 Zmluvy; a alebo
61. opakovane poruší niektorú zo svojich povinností vyplývajúcich Predávajúcemu zo Zmluvy a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave.
62. Kupujúci má taktiež právo odstúpiť od Zmluvy, ak Predávajúci/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
63. Za podstatné porušenie Zmluvy Predávajúci považuje prípad, ak sa niektoré z vyhlásení Kupujúceho podľa článku 7 bodu 7.5 Zmluvy ukáže ako nepravdivé.
64. Za podstatné porušenie Zmluvy Predávajúci považuje prípad, ak Kupujúci opakovane neposkytne Predávajúcemu súčinnosť podľa článku 2 bod 2.5 Zmluvy, a ak Kupujúci nezjedná nápravu ani po výzve Predávajúceho, v ktorej Predávajúci poskytne dodatočnú primeranú lehotu k náprave a/alebo určené opatrenia k náprave.
65. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy.
66. Kupujúci má právo odstúpiť od Zmluvy aj v prípade zverejnenia Predávajúceho v Zozname platiteľov DPH, u ktorých nastali dôvody na zrušenie registrácie v zmysle Zákona o dani z pridanej hodnoty.
67. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
68. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
69. Kupujúci je oprávnený Zmluvu vypovedať aj bez udania dôvodu zaslaním písomnej výpovede Predávajúcemu na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Predávajúcemu.
70. Zmluva zaniká aj na základe písomnej dohody Zmluvných strán.
71. **ZÁVEREČNÉ USTANOVENIA**
72. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
73. Vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
74. Akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
75. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
76. V rozsahu v akom to právne predpisy pripúšťajú, Zmluvné strany vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
77. Kupujúci môže kedykoľvek započítať pohľadávku, ktorú má voči Predávajúcemu oproti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
78. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami a v súlade so Zákonom o verenom obstarávaní a o zmene a doplnení niektorých zákonov v znení neskorších predpisov.
79. Kupujúci podpisom Zmluvy akceptuje Subdodávateľov Predávajúceho, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodať Tovar preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
80. Predávajúci je povinný bezodkladne oznámiť Kupujúcemu akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Predávajúci je povinný Kupujúcemu najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
81. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
82. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
83. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
84. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Kupujúci dostane 2 (dva) jej rovnopisy a Predávajúci dostane 1 (jeden) jej rovnopis.

Prílohy Zmluvy:

* Príloha 1 Špecifikácia Tovaru

**PRÍLOHA 1**

**ŠPECIFIKÁCIA TOVARU**

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Milan Donoval
2. Funkcia: podpredseda predstavenstva – CTO
3. V [doplniť] dňa \_\_\_\_\_\_\_\_\_\_\_\_\_\_

**[doplniť]**

1. Meno: [doplniť]
2. Funkcia: [doplniť]